kúpil som byt – predal som byt – zmena vlastníka a ako ďalej?
pri prevode vlastníctva bytu / nebytového priestoru je predávajúci resp. kupujúci povinný odovzdať správcovi domu preberací protokol s údajmi potrebnými na spracovanie vyúčtovania a následne na zaslanie vyúčtovania na novú adresu. preberací protokol by mal obsahovať minimálne: meno predávajúceho, presnú adresu, kam mu bude následne zasielaná korešpondencia, príp. mailový kontakt; meno kupujúceho, jeho korešpondenčná adresa, telefón, mail; odpočty vodomerov sv, túv a ak sú namontované aj odpočty pomerových meračov úk; počty osôb užívajúcich byt v jednotlivých mesiacoch do doby predaja. nový vlastník je povinný pri prihlásení do správy sa osobne dostaviť do správcovskej spoločnosti a doniesť nasledujúce dokumenty: list vlastníctva; preberací protokol (nakoľko sa stáva, že predávajúci sa v správcovskej spoločnosti už neodhlási a pošle len nového vlastníka). pri návšteve u nás v kancelárii nový vlastník nahlási počet osôb, ktoré budú obývať byt, korešpondenčnú adresu, telefón, mail, resp. iné kontaktné údaje.
z fondu údržby a opráv sa financujú náklady na prevádzku, údržbu, opravy a modernizáciu spoločných častí, zariadení domu, spoločných nebytových priestorov, príslušenstva a priľahlého pozemku, ako aj výdavky na obnovu, modernizáciu a rekonštrukciu domu. z fondu prevádzky, údržby a opráv sa financujú aj opravy balkónov a lodžií. prostriedky fondu prevádzky, údržby a opráv možno prechodne použiť na úhradu za plnenia spojené s užívaním bytov a nebytových priestorov v dome v prípade ich dočasného nedostatku. po preklenutí nedostatku prostriedkov na úhradu tohto plnenia, sa uvedené prostriedky vrátia do fondu prevádzky, údržby a opráv.